Na osnovu člana 142 Poslovnika o radu Skupštine Prijestonice Cetinje („Službeni list CG-Opštinski propisi“ br. 17/19), Služba Skupštine objavljuje

OPŠTI JAVNI POZIV NEVLADINIM ORGANIZACIJAMA DA PRIJAVE ZAINTERESOVANOST ZA UČEŠĆE U RADU SKUPŠTINE PRIJESTONICE CETINJE ZA 2024.GODINU

Pozivaju se nevladine organizacije da prijave zainteresovanost za učešće u radu Skupštine Prijestonice Cetinje.

Uz prijavu o zainteresovanosti, nevladina organizacija dostavlja dokaze o ispunjavanju uslova i to:

* da je registrovana kod nadležnog organa državne uprave, namjanje godinu dana;
* uvjerenje nadležnog državnog organa da je NVO upisana u Registar nevladinih organizacija koje nije starije od 6 mjeseci;
* da ima sjedište na teritoriji Prijestonice;
* izjavu potpisanu od strane lica ovlašćenog za zastupanje organizacije da je organizacija realizovala jedan ili više projekata u Prijestonici, ili učestvovala u najmanje jednoj kampanji u Prijestonici, ili učestvovala sa konkretnim predlozima u namjanje tri javne rasprave koje su sprovedene u Prijestonici, uz prateću dokumentaciju na osnovu kojih se utvrđuje ispunjenost ovog uslova;
* kopiju Statuta organizacije;
* da u Statutu ima utvrđene djelatnosti i ciljeve, djelovanja za oblasti koje su u nadležnosti Skupštine Prijestonice.

Zainteresovane nevladine organizacije, dužne su da prijavu za učešće u radu Skupštine Prijestonice Cetinje za 2024. godinu, sa potrebnom dokumentacijom, dostave Skupštini Prijestonice Cetinje - Službi Skupštine,najksanije do 09.02.2024. godine.

Prijave se dostavljaju preko Građanskog biroa Prijestonice na adresu Ulica Bajova br.2.

Nevladina organizacija koja prijavu ne podnese do naprijed navedenog roka, istu može podnijeti najkasnije do 30. juna tekuće godine.

Broj : 02-056/24-12

Cetinje, 22.01.2024.godine

SLUŽBA SKUPŠTINE PRIJESTONICE CETINJE

SEKRETAR

Branko Borozan